Document ID: 31983D0402

31983D0402
L 233/24
SLUŽBENI LIST EUROPSKE UNIJE
29.07.1983.
ODLUKA KOMISIJE
od 29. srpnja 1983.
o popisu objekata u Novom Zelandu odobrenih za uvoz svježeg mesa u Zajednicu
(83/402/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Direktivom 83/91/EEZ (2), a posebno njezin članak 4. stavak 1. i članak 18. stavak 1. točke (a) i (b),
budući da objekti u trećim zemljama ne mogu biti odobreni za izvoz svježeg mesa u Zajednicu ako ne udovoljavaju općim i posebnim uvjetima predviđenim u Direktivi 72/462/EEZ;
budući da je Novi Zeland proslijedio, u skladu s člankom 4. stavkom 3. Direktive 72/462/EEZ, popis objekata odobrenih za izvoz u Zajednicu;
budući da je nadzor Zajednice na licu mjesta pokazao da su higijenski standardi na mnogim od tih objekata dovoljni i da ih se stoga može staviti na prvi popis objekata iz kojih se može odobriti uvoz svježeg mesa, sastavljen u skladu s člankom 4. stavkom 1. navedene Direktive;
budući da se slučaj ostalih objekata koje je predložio Novi Zeland mora preispitati na temelju dodatnih informacija koje se odnose na njihove higijenske standarde i njihovu mogućnost da se brzo prilagode odgovarajućem zakonodavstvu Zajednice;
budući da se u međuvremenu, kako bi se izbjeglo bilo kakvo naglo prekidanje postojećeg trgovinskog toka, ti objekti mogu odobriti da privremeno nastave s izvozom svježeg mesa u one države članice koje su ga spremne prihvatiti;
budući da je stoga nužno preispitati i, ako je to potrebno, izmijeniti ovu Odluku s obzirom na do sada poduzete mjere i postignuta poboljšanja;
budući da uvjeti uvoza svježeg mesa iz objekata koji se pojavljuju na popisu priloženom ovoj Odluci ostaju podložni odredbama Zajednice predviđenim na drugim mjestima i općim odredbama Ugovora; budući da, posebno, uvoz iz trećih zemalja i ponovni izvoz u druge države članice određenih kategorija mesa, poput mesa koje važe manje od tri kilograma, ili mesa koje sadrži rezidue određenih tvari koje još nisu pokrivene posebnim pravilima za usklađivanje, ostaju podložni zdravstvenom zakonodavstvu države članice uvoznice, istodobno poštujući opće odredbe Ugovora;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
1. Objekti u Novom Zelandu navedeni u Prilogu ovime se odobravaju za uvoz svježeg mesa u Zajednicu na temelju navedenog Priloga.
2. Uvoz iz tih objekata koji se spominju u stavku 1. ostaje podložan veterinarskim odredbama Zajednice predviđenim na drugim mjestima.
Članak 2.
1. Države članice zabranjuju uvoz gore navedenog svježeg mesa koje dolazi iz objekata koji nisu navedeni u ovom Prilogu.
2. Međutim, države članice mogu nastaviti odobravati do 30. travnja 1984. uvoz svježeg mesa koje dolazi iz objekata koji nisu navedeni u Prilogu, ali su ih službeno predložila novozelandska nadležna tijela, od 30. ožujka 1983. na temelju članka 4. stavka 3. Direktive 72/462/EEZ, osim ako se donese suprotna odluka, u skladu s člankom 4. stavkom 1. gore navedene Direktive, prije 1. svibnja 1984.
Komisija popis tih objekata prosljeđuje državama članicama.
Članak 3.
Ova se Odluka primjenjuje od 1. listopada 1983.
Članak 4.
Ova će se Odluka ponovno pregledati i ako bude nužno, izmijeniti prije 1. veljače 1984.
Članak 5.
Ova je Odluka upućena državama članicama.
Sastavljeno u Bruxellesu 29. srpnja 1983.

Labels: 3
0
18
17